CELEX: 32021D1748
Language: lt
Date: 1632787200000
Title: Politinio ir saugumo komiteto sprendimas (BUSP) 2021/1748 2021 m. rugsėjo 28 d. dėl Europos Sąjungos karinės operacijos Viduržemio jūroje (EUNAVFOR MED IRINI) ES pajėgų vado skyrimo, kuriuo panaikinamas Sprendimas (BUSP) 2021/561 (EUNAVFOR MED IRINI/4/2021)

2021 10 4   
               
               
                  LT
               
               
                  Europos Sąjungos oficialusis leidinys
               
               
                  L 350/7
               
            
         POLITINIO IR SAUGUMO KOMITETO SPRENDIMAS (BUSP) 2021/1748
         2021 m. rugsėjo 28 d.
         dėl Europos Sąjungos karinės operacijos Viduržemio jūroje (EUNAVFOR MED IRINI) ES pajėgų vado skyrimo, kuriuo panaikinamas Sprendimas (BUSP) 2021/561 (EUNAVFOR MED IRINI/4/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2020 m. kovo 31 d. Tarybos sprendimą (BUSP) 2020/472 dėl Europos Sąjungos karinės operacijos Viduržemio jūroje (EUNAVFOR MED IRINI) (1), visų pirma jo 8 straipsnio 2 dalį,
         kadangi:
         
                     (1)
                  
                  
                     2020 m. kovo 31 d. Taryba priėmė Sprendimą (BUSP) 2020/472, kuriuo nustatė ir pradėjo Europos Sąjungos karinę operaciją Viduržemio jūroje (EUNAVFOR MED IRINI), vadovaujamą ES operacijos vadu paskirto kontradmirolo Fabio AGOSTINI;
                  
               
                     (2)
                  
                  
                     vadovaudamasi Sprendimu (BUSP) 2020/472 Taryba įgaliojo Politinį ir saugumo komitetą (PSK) priimti sprendimus dėl EUNAVFOR MED IRINI ES pajėgų vado skyrimo;
                  
               
                     (3)
                  
                  
                     2021 m. kovo 30 d. PSK priėmė Sprendimą (BUSP) 2021/561 (2), kuriuo kontradmirolas Stefano FRUMENTO paskirtas EUNAVFOR MED IRINI ES pajėgų vadu;
                  
               
                     (4)
                  
                  
                     2021 m. rugsėjo 1 d. Graikijos karinė vadovybė pasiūlė EUNAVFOR MED IRINI ES pajėgų vadu nuo 2021 m. spalio 1 d. skirti flotilės admirolą Michail MAGKOS, pakeisiantį kontradmirolą Stefano FRUMENTO;
                  
               
                     (5)
                  
                  
                     2021 m. rugsėjo 7 d. ES karinis komitetas pritarė šiai Graikijos karinės vadovybės rekomendacijai;
                  
               
                     (6)
                  
                  
                     turėtų būti priimtas sprendimas dėl flotilės admirolo Michail MAGKOS skyrimo;
                  
               
                     (7)
                  
                  
                     Sprendimas (BUSP) 2021/561 turėtų būti panaikintas;
                  
               
                     (8)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Flotilės admirolas Michail MAGKOS skiriamas Europos Sąjungos karinės operacijos Viduržemio jūroje (EUNAVFOR MED IRINI) ES pajėgų vadu nuo 2021 m. spalio 1 d.
         
         
            2 straipsnis
            Sprendimas (BUSP) 2021/561 (EUNAVFOR MED IRINI/1/2021) panaikinamas.
         
         
            3 straipsnis
            Šis sprendimas įsigalioja jo priėmimo dieną.
            Jis taikomas nuo 2021 m. spalio 1 d.
         
         
            Priimta Briuselyje 2021 m. rugsėjo 28 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 101, 2020 4 1, p. 4.
         
            (2)  2021 m. kovo 30 d. Politinio ir saugumo komiteto sprendimas (BUSP) 2021/561 dėl Europos Sąjungos karinės operacijos Viduržemio jūroje (EUNAVFOR MED IRINI) ES pajėgų vado skyrimo (EUNAVFOR MED IRINI/1/2021) (OL L 119, 2021 4 7, p. 1).